Adana
Store norske leksikon,Geografi,Verdens geografi,Asia,Tyrkias geografi
Adana er en by i sørlige Tyrkia, ved elven Seyhan Nehri. Byen har 1 636 229 innbyggere (2018), inklusiv forsteder.
Næringsliv Adana er en industriby ved jernbanen fra Istanbul til Bagdad, med sidebane til havnebyen Mersin. Byen er et viktig senter for den tyrkiske bomullsindustrien med stor produksjon av tekstiler. NATO-base I 1954 etablerte NATO her flybasen INCIRLIK, 12 kilometer utenfor byen. Kultur og utdanning Sabanci sentral moské med seks minareter ble bygd i 1998 og er landets nest største moské. Çukurova universitet er fra 1973. I 2011 ble det etablert et teknologisk universitet. Historikk Adana ble trolig grunnlagt av hettittene i 1400 fvt. Byen kom senere under Aleksander den store, ble erobret av araberne på slutten av 600-tallet og ble osmansk fra 1516. I 1998 ble byen rammet av et jordskjelv med styrke 6,3 Mw, som førte til at 145 personer omkom, cirka tusen personer ble skadet og flere enn ti tusen bygninger ble ødelagt. Byen ble også rammet av to jordskjelv med styrke 4,1 og 4,5 Mw i 2019. Les mer i Store norske leksikon Tyrkias geografi Tyrkias historie Økonomi og næringsliv i Tyrkia